05/07/2017 | Administración LocalMunicipal
Cambre
Anuncio de modificación do acordo regulador núm.2 do prezo público por actividades extraescolares

De conformidade co establecido no artigo 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, a Xunta de Goberno local do Concello de Cambre, na súa sesión de data 27 de xuño de 2017, acordou por delegación do Pleno de 27 de abril de 2017, entre outros, o seguinte acordo: Primeiro: Aprobar a modificación do artigo 4º do acordo núm.2 regulador do prezo público por actividades extraescolares municipais, quedando o texto completo tal e como se transcribe a continuación: Ao abeiro do previsto no artigo 127, en relación co artigo 41, ambos do Real decreto lexislativo 2/2004, de 5 de marzo, regulador das facendas locais, este Concello establece o prezo público por actividades extraescolares municipais regulado polo presente. Os prezos públicos aquí regulados constitúen prestacións patrimoniais de carácter público que se satisfarán polos usuarios que voluntariamente soliciten algunha das actividades extraescolares municipais. Están obrigados ao pagamento do prezo público regulado nesta ordenanza, quen solicite ou se beneficie das actividades realizadas por este Concello a que se refire o artigo anterior.1. A contía do prezo público do Programa de Actividades Extraescolares determinarase aplicando as tarifas do cadro seguinte: As persoas non empadroadas no municipio de Cambre terán un suplemento do 50 por 100 nas tarifas do “Programa de Actividades nos centros escolares” e no de “Programa de Outras actividades”. 2. Sen prexuízo do disposto no apartado anterior, a contía do prezo público será a que fixe, en cada caso, o Pleno da Corporación, ou en caso de delegación polo mesmo, a Xunta de Goberno Local, de acordo co artigo 47 do Real decreto lexislativo 2/2004, de 5 de marzo, e artigo 23 da Lei 7/1985, de 2 de abril. A Xunta de Goberno Local de acordo co artigo 44, apartado 2, do Real decreto lexislativo 2/2004, de 5 de marzo poderá fixar prezos públicos que non cubran o custo do servizo ou actividade prestado, dado que nestes casos concorren razóns sociais, culturais ou de interese público que así o aconsellen, ao perseguir con estas actividades a consecución do mandato establecido na Constitución española de promoción e tutela do acceso á cultura (artigo 44). 3. A cota do Programa de actividades extraescolares (salvo a nº. 10, a do xantar) verase reducida na porcentaxe que se sinala en cada un dos supostos seguintes: a. As persoas que acrediten formar familia numerosa, o 50 por 100 da cota. b. Cando se inscriba máis dun irmán dunha unidade familiar no mesmo programa, que non formen familia numerosa, ao primeiro cobraráselle o 100 por 100 da cota e aos seguintes un 50 por 100 da cota. En todo caso, o desconto aplicarase sempre ás cotas menores. c. As persoas que acrediten debidamente figurar nos rexistros do paro, ou ben no caso dos menores de idade cando ambos proxenitores ou o titor do participante o acrediten, así como as persoas pertencentes ó voluntariado de Cambre, terán unha bonificación do 30 por 100 da cota. Para acreditar a dita situación, deberase entregar xunto coa solicitude copia da tarxeta do paro actualizada d. Os posuidores do “carné xove” ou “carné propio da omix”, terán unha bonificación do 20 por 100 da cota. Para obter a dita bonificación deberase entregar xunto coa solicitude copia do “carné xove” ou “carné propio da omix”. e. As persoas que acheguen informe remitido polos Servizos Sociais do Concello de Cambre, o 100 por 100 da cota. f. Cando unha mesma persoa se inscriba en máis dunha actividade do mesmo programa de Outras Actividades, pagará o 100 por 100 da cota da actividade de maior importe e o 50 por 100 da menor. En caso de ter dereito a máis dun desconto, só se aplicará o maior deles. As reduccións, só serán de aplicación a aquelas persoas que figuren empadroadas no municipio de Cambre, excepto os posuidores do “carné xove” e membros do voluntariado de Cambre.4. A cota do xantar do Programa de actividades extraescolares en períodos vacacionais verase reducida na porcentaxe que se sinala en cada un dos supostos seguintes: a. As persoas cunha renda familiar neta anual per cápita inferior ou igual ao IPREM, unha redución dun 70%. b. As persoas cunha renda familiar neta anual per cápita comprendido entre IPREM e ata 1,2 veces o IPREM, unha redución dun 40%. c. As persoas que acheguen informe remitido polos Servizos Sociais do Concello de Cambre, o 100 por 100 da cota. As persoas non empadroadas no municipio de Cambre pagarán o 100% da tarifa independentemente da renda.1.- A obriga do pagamento do prezo público nace dende que se inicie a realización da actividade, prorrateándose o cobro do prezo en trimestres.2.- Para os efectos, o ingreso do prezo público realizarase nos últimos 15 días de cada trimestre (período de cobro) e mediante domiciliación bancaria, que é obrigatoria.3.- A baixa na actividade deberá ser solicitada polos interesados por escrito ante o rexistro municipal e causará efectos ao mes seguinte. Aplicarase o mesmo criterio ás altas nas actividades.4.- Nos supostos de altas ou baixas nunha actividade o importe do prezo público se prorrateará por meses.5.- No suposto de que por causas non imputables ao interesado deixara de realizarse a actividade solicitada procederase á devolución do prezo público. As infraccións e sancións rexeranse polo disposto nos artigos 178 e seguintes da Lei xeral tributaria e a súa normativa de desenvolvemento.” Segundo: Publicar este acordo para o seu xeral coñecemento no Boletín Oficial da Provincia segundo o disposto no artigo 131 da Lei 39/2015, do 1 de outubro do procedemento administrativo común das administracións públicas. Terceiro: O presente acordo de modificación do prezo público entrará en vigor a partir do día seguinte ao da súa publicación no Boletín Oficial da Provincia. Cambre, 29 de xuño de 2017 O alcalde Asdo.: Óscar A García Patiño